Радкi, што я прывёў у якасцi эпiграфа, узяты са славутай паэмы Якуба Коласа “Новая зямля”. Менавiта пра яе мой роздум. Можа, хто-небудзь з нашых чытачоў падумае: лiтаратурныя крытыкi шмат разоў усебакова прааналiзавалi гэты твор, што тут яшчэ можна сказаць новага? Я не лiтаратурны крытык i, вядома, не бяруся зараз гаварыць толькi пра мастацкiя вартасцi паэмы, якая даўно заняла сваё дастойнае месца сярод класiчных твораў сусветнай лiтаратуры.